Stare de urgență ecologică în Mauritius. Imaginile care îți arată amploarea unei scurgeri de petrol.
Mauritius a declarat stare de urgenţă ecologică. Preşedintele francez, Emmanuel Macron, s-a angajat sâmbătă să trimită echipe şi echipamente pentru a ajuta Mauritius să soluţioneze o deversare de petrol. Ecologiştii se tem că deversarea ar putea fi un dezastru ecologic major.
Transportatorul MV Wakashio a lovit pe 25 iulie un recif de pe coasta de sud-est a insulei din Oceanul Indian.Pravind Kumar Jugnauth, prim-ministrul Mauritius, a declarat stare de urgenţă şi a pledat pentru ajutor internaţional vineri. "Scufundarea Wakashio reprezintă un pericol pentru Mauritius", a spus Jugnauth într-un tweet.Macron a răspuns spunând că Franţa va detaşa oameni şi echipamente din Insula Reunion. "Când biodiversitatea este în pericol, este nevoie urgentă de a acţiona. Franţa este acolo. Alături de poporul din Maritius. Poţi conta pe sprijinul nostru", a spus Macron într-un tweet.Nava are scurgeri de motorină şi petrol în lagune, ameninţând supravieţuirea a mii de specii care riscă să se înece într-o mare de poluare, potrivit Greenpeace: "Actuala scurgere de petrol în reciful de pe coasta de sud-est a insulei mauriciene este probabil una dintre cele mai teribile crize ecologice întâlnite vreodată în mica ţara".Imaginile din satelit difuzate vineri au arătat amploarea scurgerii.